У Вікіпедыі ёсць артыкулы пра іншых асоб з прозвішчам Федаровіч.
**Сафія Федаровіч** (англ.: Sophie Fedorovitch; 3 снежня 1893 — 25 студзеня 1953) — тэатральная мастачка беларускага паходжання, якая супрацоўнічала з балетным харэографам Фрэдэрыкам Аштанам з моманту яго першай балетнай пастаноўкі ў 1926 годзе да яе выпадковай смерці ў 1953 годзе.

Федаровіч рабіла праекты для шэрагу брытанскіх харэографаў, у тым ліку Нінет дэ Валуа  (укр.) (бел. і Энтані Цюдара  (укр.) (бел. а таксама для оперы і тэатра. З 1951 года і да сваёй смерці ў 1953 годзе яна была членам мастацкай кансультатыўнай групы балета Сэдлера Уэлса  (руск.) (бел. і гэтую ролю яна выконвала неафіцыйна на працягу многіх гадоў.

У артыкуле 2012 года ў «Research in Dance Education» Элізабет Мак-Лін сцвярджае, што Федаровіч аказала «фарміравальны ўплыў» на дызайн брытанскага балета 1930-х і 1940-х гадоў і што яе трэба лічыць роўнай сучасніку Крысціяну Берару.

Ранні перыяд жыцця
------------------

Федаровіч нарадзілася і вырасла ў Мінску, вучылася жывапісу ў Кракаве, Маскве і Санкт-Пецярбургу. У 1920 годзе пераехала ў Англію. Пачынала як жывапісец, пасля сустрэчы з Аштанам больш увагі надавала сцэнаграфіі і дызайну касцюмаў.

Кар’ера
-------

Дом Сафіі Федаровіч
Аштан і Федаровіч сустрэліся ў 1925 годзе, іх пазнаёміла Мары Рамбер, якую Сафія Федаровіч ведала з 1921 года. Яны працавалі разам над балетам «Трагедыя моды  (англ.) (бел.», першым балетам Аштана ў 1926 годзе. Касцюмы і дэкарацыі былі створаны Федаровіч, якая працягнула працаваць з Аштанам больш за дваццаць гадоў і стала, паводле яго слоў, «не толькі яго самым блізкім сябрам, але і яго лепшым мастацкім супрацоўнікам і дарадцам». Як сябар і супрацоўнік, яна зрабіла большасць сваіх ранніх работ для Аштана. Усяго яны супрацоўнічалі над адзінаццаццю творамі.

У 1940 годзе Федаровіч зрабіла сцэнічны дызайн і «простыя, але цудоўныя касцюмы» для самай вядомай працы харэографа Андрэ Говард  (англ.) (бел. «La fête étrange» для Лонданскага балета, заснаванага на фрагменце з рамана Алена-Фурнье  (руск.) (бел. «Вялікі Мольн  (руск.) (бел.». Ён быў пастаўлена больш за 200 разоў Каралеўскім балетам  (руск.) (бел. і Шатландскім балетам  (руск.) (бел..

Яе даверанымі асобамі, акрамя Аштана, былі Барбара Кер-Сеймер  (англ.) (бел. Алівія Уіндхэм  (англ.) (бел. Марці Ман  (англ.) (бел. і Люсі Нортан.

Смерць
------

Дошка на Bury Walk, дом 22
Федаровіч загінула ў выніку ўцечкі газу ў сваім доме па адрасе Чэлсі, Bury Walk, д.22. Дом, вядомы як «Гатычная скрыня», быў пакінуты Сайману Фліту, пазнейшаму настаўніку дызайнера інтэр’ераў Нікі Хэслэма  (англ.) (бел.. Пазней тут была ўстаноўлена мемарыяльная шыльда «Сафі Федаровіч, мастаку па касцюмах».

Яе памяці Аштан прысвяціў «Месяц у вёсцы  (англ.) (бел.».

Працы
-----

* 1926: «Трагедыя моды  (англ.) (бел.», для Фрэдэрыка Аштана
* 1933: «Маскі  (англ.) (бел.», для Фрэдэрыка Аштана
* 1934: «Мефіста-вальс», для Фрэдэрыка Аштана
* 1935: «Пацалунак феі», для Фрэдэрыка Аштана
* 1936: «Накцюрн», для Фрэдэрыка Аштана
* 1938: «Эндыміён», для Моны Інглесбі
* 1938: «Гараскоп», для Фрэдэрыка Аштана
* 1940: «Дантэ саната», для Фрэдэрыка Аштана
* 1940: «Дзіўная вечарына», для Андрэ Говард  (англ.) (бел. і Лонданскага балета
* 1946: «Сімфанічныя варыяцыі», для Фрэдэрыка Аштана
* 1948: «Травіята», для оперы Ковент-Гардэн (цяпер Каралеўская опера)
* 1950: «Мадам Батэрфляй», для оперы Ковент-Гардэн (цяпер Каралеўская опера)
* 1953: «Венецыяна», для Андрэ Говард  (англ.) (бел. і Уэльскага балета Сэдлера
* 1953: «Арфей і Эўрыдыка», для оперы Ковент-Гардэн (цяпер Каралеўская опера), з танцавальнай харэаграфіяй Фрэдэрыка Аштана

Зноскі
------

1. ↑  Sophie Fedorovitch //
2. 1 2  *Grater*. Frederick Ashton, Following the Fred Step **(нявызн.)**.  Ballet.co.uk. Архівавана з першакрыніцы 4 October 2013. Праверана 24 чэрвеня 2013.
3. ↑  Craine, Debra; Mackrell, Judith (2010). *The Oxford Dictionary of Dance*. Oxford University Press. p. 164. ISBN 978-0-19-956344-9.
4. ↑  Influences and Inspirations: The Ballet Designs of Sophie Fedorovitch **(нявызн.)**.  Research in Dance Education, v13 n2 pp. 197–213. Праверана 6 July 2013.
5. 1 2 3  Genné, Beth. «My Dearest Friend, My Greatest Collaborator — Ashton, Fedorovitch and Symphonic Variations» Архівавана 4 кастрычніка 2013 года. Ballet.co.uk, accessed 23 June 2013
6. ↑  Sophie Fedorovitch **(нявызн.)**(недаступная спасылка).  Birmingham Royal Ballet. Архівавана з першакрыніцы 31 мая 2013. Праверана 26 June 2013.
7. ↑  Bids for recognition **(нявызн.)**. Праверана 6 July 2013.
8. ↑  *Fleet*. Sophie Fedorovitch **(нявызн.)**.  Elvira Barney. Праверана 26 June 2013.
9. 1 2  Haslam, Nicholas (2009). *Redeeming features : a memoir* (1st ed.). New York: Alfred A. Knopf. p. 73. ISBN 9780307271679.
10. 1 2  Sophie Fedorovitch **(нявызн.)**(недаступная спасылка).  Birmingham Royal Ballet. Архівавана з першакрыніцы 6 верасня 2015. Праверана 24 чэрвеня 2013.
11. ↑  Mona Inglesby with Kay Hunter (2008). *Ballet in the Blitz*. Groundnut Publishing.
12. ↑  Orpheus **(нявызн.)**(недаступная спасылка). *kennethmacmillan.com*.  MacMillan Estate. Архівавана з першакрыніцы 21 чэрвеня 2013. Праверана 27 June 2013.

Спасылкі
--------

* Федорович София  (руск.)
* Софья Федорович  (руск.)

|  |  |  |  |
| --- | --- | --- | --- |
| ⚙️  | 

| Нарматыўны кантроль |
| --- |
| BNE: XX5458416 · BNF: 15563340r · GND: 1055926712 · ICCU: NAPV200210 · ISNI: 0000000104851214 · LCCN: no2009047306 · VIAF: 157011043 · ULAN: 500015031 |

 |